ธนารักษ์ทำเหรียญที่ระลึก100ปีจุฬาฯเปิดแลก24มี.ค.นี้
ธนารักษ์จัดทำเหรียญที่ระลึก 100 ปี จุฬาฯ พร้อมเปิดให้แลกตั้งแต่วันที่ 24 มี.ค.ที่สำนักงานธนารักษ์ทั่วประเทศ
22 มี.ค. 2560

ธนารักษ์จัดทำเหรียญที่ระลึก 100 ปี จุฬาฯ พร้อมเปิดให้แลกตั้งแต่วันที่ 24 มี.ค.ที่สำนักงานธนารักษ์ทั่วประเทศเมื่อวันที่ 22 มี.ค. กรมธนารักษ์ได้แถลงจัดทำเหรียญกษาปณ์ที่ระลึก 100 ปี จุฬาลงกรณ์มหาวิทยาลัย โดยจัดทำเป็นเหรียญกษาปณ์  ที่ระลึกโลหะสีขาว (ทองแดงผสมนิกเกิล) ชนิดราคา 20 บาท ประเภทธรรมดา จำนวนผลิตไม่เกิน 8 แสนเหรียญ ทั้งนี้ผู้ที่ประสงค์จะขอแลกเหรียญกษาปณ์ที่ระลึกดังกล่าวสามารถขอแลกได้ตั้งแต่วันที่ 24 มี.ค.นี้ ได้ที่สำนักงานธนารักษ์พื้นที่ 76 พื้นที่ ทุกจังหวัดทั่วประเทศ โดยกรมธนารักษ์จะจ่ายให้กับประชาชนรายละ 2 เหรียญ ต่อ 1 สิทธิ์บัตรประชาชน